JohanHeinsen/ENO huggingface dataset:
Lolland-Falsters Stifts-Tidende, 1823-03-04
Et besynderligt, forhen uhørt, Sygdomstilfælde, er i denne Tid bleven meget omtalt i Kjøbenhavn. En ung Mand sang en Arie i et af de derværende musikalske Selskaber. Den følgende Dag blev hans Tunge tykkere og især saa lang, at den hang ud af Munden. Professor Fenger blev strax hentet og trak, efter anstillede Undersøgelser, en Steen større end en Ært, ud af Patientens Mund. Tungen, fik igien sin sædvanlige Form og efter et Par Dages Forløb var den arme Fyr ganske restitueret og, for at bruge en gammel Talemaade, atter istand til at holde Tungen lige i Halsen.
Lolland-Falsters Stifts-Tidende, 1823-03-04
Skibet "Turbulent, ført af Skpr. Mathiesen, bestemt fra Messina til Kjøbenhavn, er total forliist 6 Mile Norden for Bergen. Mandskabet er reddet.
Lolland-Falsters Stifts-Tidende, 1823-03-04
Kjøbenhavn, 1 Marti. Sandsynligheden til Krig, hvilken ikke har aftaget siden vore sidste Beretninger, saavelsom andre Omstændigheder, hvoraf især maa bemærkes Embargen paa Skibe i Sydamerica, og Vareforraadenes Formindskelse paa de fornemste Pladser i Europa, vedblive at have en stor Jndflydelse paa Vareprisernes Forhøielse, og have bevirket en temmelig Omsætning især med Colonialvarer. J Handelen med Kornvarer har der i den senere Tid, imod Formodning, intet Liv været. Den standsede Skibsfart og Udskibning torde nærmest være Aarsag heri. Følgende Priser kunne noteres: Hvede, gode Varer, i Partier, 6 Rbd., ringere dito 5 Rbd. 3 Mk.; Rug, uførret, 4 Rbd. 1 Mk., tørret, frit ombord i Provindserne, 4 Rbd. 1 Mk.; Byg, som dog nu kun sælges til eget Forbrug, toradet nyt 3 Rbd. 1 Mk., sexradet nyt 3 Rbd. 8 s. - 3 Rbd. 1 Mk.; toradet gammelt 3 Rbd. 1 Mk. 8 s., sexradet gammelt 2 Rbd. 5 Mk. - 2 Rbd. 5 Mk. 8 s.; Havre, gammelt, 3 Rbd. 1 Mk., nye Varer 2 Rbd. 5 Mk.; Ærter, 4 Rbd. 3 Mk. - 5 Rbd., alt i Rigsbankp. Repræs. Dog sælges der kun lidet til disse Priser; de Ordrer fra Udlandet, som kunne være her, ere lavt litimerede, Rug lader til at være den meest courante Artikel for Øjeblikket; derfor er endog betalt. 5 Mk. H. B. frit ombord.
Lolland-Falsters Stifts-Tidende, 1823-03-04
Spørgsmaal. Hvor bleve de Sølvskruer af, der med saa megen Bram og Væv hist og her bleve bebudede til Jndrykkelse i Stiftsavisen, som et Sidestykke til Messingskruerne? Skovlivet.
Lolland-Falsters Stifts-Tidende, 1823-03-04
J lysgrønne Skov, J Skygger af duftende Bøge, Blandt Buske, hvor Fuglene spøge Og qviddre Tilværelsens Lov, Hvor Valdhornet toner, Og Dyrene staae Og ryste de takkede Kroner Og lyttende undre derpaa; Der gander mit Bryst Ei Livets forpestende Jammer; Natur, iblandt Træernes Stammer Du spredte Din saligste Lyst, J Sefyr den lufter, J Bækkens Krystal. Den spiller, i Blomsten den dufter, Og fylder den løvrige Hal. Bag Træernes Hans Blier Sjælen, der stormede, rolig, J Skovmandens eensomme Bolig Forvandles dens Klager til Sang, Der sidder den Gamle J venlige Læe, Og smiller, mens Unge sig samle Til Dands om et blomstrende Træe. Med svævende Fied Gaaer Skovmøen hisset og plukker Smaaeblomster i Græsset, og sukker Og smiller saa yndigt derved; Hun venter sin Jæger, Naar Aftenens Vind. Som Kjærligheds Aande bevæger Sig mildt i den susende Lind. Med Tummel og Kraft, Jndtræde de Gutter i Huset, Med Hurraraab gribe de Kruset. Og svælge den styrkende Saft, En Raabuk de slynge J Stegerset brat, Saa spøge de, lee de og synge, Til Stegen paa Bordet blier sat. Med svævende Fied Tililer den rødmende Skjønne Med Blomster, hun fandt i det Grønne, Og smiller saa yndigt derved: "Jeg vented Dig, Jæger! "Thi Aftenens Vind. "Som Kjærligheds Aande bevæger Sig mildt i den susende Lind." Ohulde Natur. Som Uskyld med Kraften forbinder, Kun Dig man i Skovene finder; Bag Stædernes afslebne Muur. Gaaer spraglet en Skygge, Man troer, det er Dig, Og lader den Altare bygge, Saa vildleder Mennesket sig! M. F. Hansen.
Lolland-Falsters Stifts-Tidende, 1823-03-04
Tanker. Anledning af Hr. Kjøbmand Jochum Blik Engbergs Dødfald i Nyested den 27de Februari 1823. Du, min Ven er ikke meer, Nys du lagdes paa din Baare; Snart vil Jordens kolde Leer Skjule dig for hver en Taare Fældt af Fader, Barn og Viv, Tolke tungt: du har ei Liv Du, min Ven, er ikke meer, Jeg omsonst for dig maae klage; Du fra dit Elystum seer, At vi ønske dig tilbage; Men ved Almagts Bud og Stemme. Svares: "her han haver Hjemme."Ja du maatte vandre bort Ungdom ofte veeg for Døden.
Lolland-Falsters Stifts-Tidende, 1823-03-04
Lægens Konst, den kom tilkort, Lindred, men ei hialp fra Nøden; Dog din Vandel vil, som nu, Stedse være i vor Hu. Han er ikke meer, men død, Han, hvis ømme gode Hjerte Gjerne Undred Andres Nød, Deeltog varmt i Brødres Smerte. Mage, Fader, Barn og Ven Ønsker dig herhid igjen. Dog den Gud, der bød dig Hvile, Ham du udi Dødens Stund, Kaldte paa, da Dødens Pile Traf dig i din sidste Blund, Han vil salig lønne dig J sit Hjem, sit Himmerig. Nyested. H. J. Henrichsen.
Lolland-Falsters Stifts-Tidende, 1823-03-04
Den 28 Februari solgtes Specier paa Kjøbenhavns Børs til 15 Mk. 1 s. Oblig. (med Renter fra 11 Decbr. 1822) 72 1/2 Nationalbank-Oblig. (af Laanet d. 2 Febr. 1820) 100 1/2 Rbd. r. S. (uden Renter) eller 126 Rbd. Sedl. pr. 100 Rbd. r. S. Norske Sedler 13 3/4 Rbdlr. pr. 10 Spec. norsk. Svenske Sedler 60 sk. Disconto 5 Proc.
Lolland-Falsters Stifts-Tidende, 1823-03-04
Bekjendtgjørelser.
Lolland-Falsters Stifts-Tidende, 1823-03-04
Auction. Jfølge Dom og Execution bliver ved 3de Auctioner, som afholdes: Onsdagen den 19de Martii d. A., Onsdagen den 26de f. M. og Onsdagen den 2den April d. A., om Formiddagen Kl. 10, opraabt til Bortsælgelse Parcellerne No. 4 og 5 af Gaarden No. 4 i Eskildstrup, der beboes af Lars Hansen Hjorth og staaer for Hartkorn 1 Tde. 6 Skpr. 1 Fdkr. 2 Alb. med tilhørende Bygninger og øvrige Tilliggende, efter de Conditioner, som ved Auctionerne vorde bekjendtgjorte og forinden ere til Eftersyn hos Procurator Dahlstrøm i Nykjøbing. Første og anden Auction afholdes paa Falsters Birks Tinghuus ved Nykjøbing og tredie Auction i Gaarden selv. Naar tredie Auction over Gaarden er tilende, foretages Auction sammesteds over endeel hos forbemeldte Lars Hansen Hjorth, udlagt Løsøre og Effecter, bestaaende af: Skabe, Kister, Stole, Seng, Sengedyner, Avlsredskaber, samt 3 Heste og 2 Køer m. m. hvilket herved til de Lysthavendes Efterretning bekjendtgjøres. Falster Birks Contoir i Nykjøbing, den 26de Februari 1823. C. G. Krüger.
Lolland-Falsters Stifts-Tidende, 1823-03-04
Ved 3de offentlige Auctioner, som afholdes:
Lolland-Falsters Stifts-Tidende, 1823-03-04
Onsdagen den 9de April d. A., om Formiddagen Kl. 11, paa Falster Birks Tinghuus, Onsdagen den 23de f. M., til samme Tid og Sted, og Onsdagen den 7de Mai i afdøde Huusmand Rasmus Andreasen Dreiers Huus i Væggerløse Bye her paa Falster, til samme Klokkeslet, bliver til Bortsælgelse opraabt forbemeldte Huus, bestaaende af 7 Fag Bindingsværk med tilhørende Græslod paa 1 1/2 Tdr. Land, efter de Conditioner, som paa Auctionsstederne vorde bekjendtgjorte og forinden, hver Onsdag Formiddag, ligge til Eftersyn paa Skriverstuen paa Gedsøergaard. – Naar 3die Auction over Huset er afholdt bortsælges samme Dag endeel Løsøre og Effecter, tilhørende afdøde Huusmand Rasmus Andreasens Stervboe. Hvilket herved til Liebhavernes og Panthavernes Efterretning, i Overeensstemmelse med Placaten af 22 April 1817, bekjendtgjøres. Falster Birks Contoir i Nykjøbing, den 19de Februari 1823. C. G. Krüger.
Lolland-Falsters Stifts-Tidende, 1823-03-04
Capital, som anbydes. 163 Rbdlr. 1 Mk. 11 s. Sedler og Tegn kan strax erholdes til Laans af Baroniet Juellinge Overformynderie, imod befalet Sikkerhed. Juellinge, den 20 Febr. 1823. Rostrup.
Lolland-Falsters Stifts-Tidende, 1823-03-04
Tilkjøbs. En Arvefæstegaard af lidet over 7 1/2 Tde. Hartkorn, med et Tillæg af circa 43 Tdr. Land bedste Lollands Jorder, er paa billige Vilkaar at faae tilkjøbs, naar Lysthavende, vil behage at henvende dem til Eieren, der anvises fra Addresse-Contoiret i Mariboe.
Lolland-Falsters Stifts-Tidende, 1823-03-04
Paa Addresse-Contoiret faaes beskaaren Postpapiir m. m.
Lolland-Falsters Stifts-Tidende, 1823-03-04
Ved Tallotteriets 1023 Trækning i Wandsbeck udkom: No. 89. 18. 11. 80. 48.
Lolland-Falsters Stifts-Tidende, 1823-03-07
No. 19.
Lolland-Falsters Stifts-Tidende, 1823-03-07
17de Aargang. Lollands Falsters Stifts privilegerede. Kongelig Efterretninger, Addresse-Contoirs med Ride-Posten, som førsendes. den 7de Marti 1823. Fredagen Redigeret, trykt og forlagt af Pastor emeritus C. F. Schultz, privilegeret Bogtrykker.
Lolland-Falsters Stifts-Tidende, 1823-03-07
Udenlandsk.
Lolland-Falsters Stifts-Tidende, 1823-03-07
(Af Børsenhalle.) Krigsanliggender. At Krigen vil bryde ud bliver mere og mere rimelig. J Portsmouth's Havn hersker den største Virksomhed. Parlamentsactens Ophævelse mod udenlandsk Krigstjeneste vil nok fra Engellands Side blive den første Forholdsregel til Fordeel for Spanien.
Lolland-Falsters Stifts-Tidende, 1823-03-07
Hr. Canning har i sin Valgtale lagt de ædleste Grundsætninger for Dagen, med Forsikkring, at Nationen var i paakommende Tilfælde istand til at forsvare dem med Magt. Om Aftenen udbragte han følgende Skaal: "Borgerlig og Religionsfrihed over den ganske Jord!" Hr. Huskisson var besjælet af den samme Aand og har endnu stærkere udtrykt sig end Hr. Canning. Han dadlede paa det strengeste enhver Jndblandelse.
Lolland-Falsters Stifts-Tidende, 1823-03-07
Frankrig.
Lolland-Falsters Stifts-Tidende, 1823-03-07
Den franske Flaade i Brest skal under Contreadmiral Hanelin have erholdt Ordre til at løbe ud og først aabne sine Papirer paa en vis Høide. Quesada har taget Afskeed med Hs. Majestæt, for at afreise til Troens Hær. De franske Tropper rykke daglig nærmere til Grændsen. Fra Douai er den første Eskadron af det ridende Artilleries første Regiment, 6 Officierer, 157 Mand og 148 Heste stærk, afmarscheret til Bayonne.
Lolland-Falsters Stifts-Tidende, 1823-03-07
Det hedder, at Hr. Villele har forlangt sin Afskeed, og at Hr. v. Chateaubriand skal beklæde hans Post.
Lolland-Falsters Stifts-Tidende, 1823-03-07
J Journal des Debats hedder det nu "Det synes som om vore Ønsker for Grækernes Sag ville gaae i Opfyldelse, i det mindste hvad Pelopones angaaer. Jndtagelsen af Napoli di Romania er en saa vigtig Begivenhed for Grækenland, som Jndtagelsen af Alessandria vil være for Piemont, eller Strassborg for det østlige Frankrig. Der er 450 Jernkanoner; det er Morea's Gibraltar, og den faste Plads i det europæiske Tyrkie. Hvo der har Napoli, er Herre af Pelopones. Da nu Grækerne ligeledes ere i fast Besiddelse af Hydra, Para, Malvasia &c., saa kan man ikke andet end haabe, at dette Land snart vil kunne regnes iblandt Europas uafhængige Stater.
Lolland-Falsters Stifts-Tidende, 1823-03-07
J Paris venter man et Besøg af Hertug Wellington.
Lolland-Falsters Stifts-Tidende, 1823-03-07
J Lyon har et Optrin funden Sted i ægte engelsk Smag. Omtrent 300 maskerede Personer have offentlig, i dyb Sorg, baaren den franske Handel og Manufacturerne til Graven. En Person, klædt som Mercur, sad paa Liigkisten med Jndskrivterne: "Bankerot, Handelens Død o. s. v. Foran Toget gik et Menneske, der af og til oplæste et Stykke af Talleyrands Tale. Ved Saone blev Liigklædet, og alle Sindbillederne kastet i Floden. Jmod alle disse Optøier gjorde Øvrigheden ikke den mindste Jndsigelse. - J London har den respective Pøbel givet sig den Frihed, at slaae den franske Gesandts Vinduer ind.
Lolland-Falsters Stifts-Tidende, 1823-03-07
J det øvrige har den blotte Tanke om Krigen, der nu synes at være uundgaaelig, opvakt den største Bestyrtelse iblandt Kjøbmændene i Havre, Dynkirken og det franske Flandern.
Lolland-Falsters Stifts-Tidende, 1823-03-07
Spanien. J Bilbao skal Landshøvdingen have befalet, at sammenbringe fra de biscayiske Havne og opbrænde alle de derværende Skibe, for at Oprørerne, i Tilfælde af Krigens Udbrud, ikke skal benytte sig af dem.
Lolland-Falsters Stifts-Tidende, 1823-03-07
En spansk Troppecolonne er ankommen til St. Sebastian. Regimentet Sevilla har besat Jrun med 4 Kanoner. Højene ved St. Miguel blive stærkt befæstede. Ved Posternes Udstilling bleve af Spanierne afsjungne constitutionelle Sange med Musik; ja - Soldaterne raabte: "leve de Liberale i alle Lande!" Den 8de f. M. overfaldt General Milans Misas's Bande, Kl. 8, om Morgenen, i Landsbyen Berges. 300 Mand maatte bide i Græsset; 100 Heste, 600 Gevæhrer, samt endeel andet Krigsforraad, faldt i Seirherrens Hænder; Mangfoldige druknede paa Flugten. Jblandt de fangne Officierer vare ikke mindre end 30 af Troeshæren, hvoriblandt den anseete Coll v. Vall deel Roch, der havde ledet det hele Tog. Efter al Sandsynlighed er dette Slag Oprørernes sidste Krampetrækning i Catalonien. Den ene faste Plads befæstes paa det stærkeste efter den anden. J Barcelona støbes hver Maaned 30 Kanoner. Begeistringen for Friheden og den gode Sag er ubeskrivelig. De Constitutionelle formeere sig daglig. J Figueras forventes daglig 5000 Mand.
Lolland-Falsters Stifts-Tidende, 1823-03-07
Den 12te f. M. ankom Romagosa til Perpignan paa en Hest, der havde faaet 2de Skud i det ene Laar. En Militairpost ledsagede ham fra Porten til Pladscommandanten, hvorfra han begav sig til Ambassadeurens Hotel. Selve de Kongeligsindede tilstaae, at de ved deres Udmarsch af Urgeltabte 200 Mand. Den 9de f. M. fandt Forfatningsstenens Jndvielse Sted i Puicerda under den høieste Jubel. Den derværende Garnison er 900 Fodfolk og 100 Ryttere stærk, ogsaa i Cerdagne ere Tropperne forstærkede. General Torrijos har ladet Fæstningen ved Jrati sløife. Man forefandt der 9 Kanoner og 1000 Gevæbrer. – Efter Skrivelse fra Madrid af 13 Februari skal Bessieres langt fra ikke være slaget, vil ikke capitulere og kan maaskee endnu give Spanierne en haard Nød at knække.
Lolland-Falsters Stifts-Tidende, 1823-03-07
Den 5te f. M., om Natten, kom General Espinosa til Madrid med 1000 Md. Fodfolk og 350 Heste, for at erholde Skoe og Klædningsstykker, hvorefter han vilde støde til Greven af Abisbal.
Lolland-Falsters Stifts-Tidende, 1823-03-07
Man erindrer sig i Madrid vel Grev Abisbals (H. O'Donnels) Løbebane i Aarene 1819 og 1820, men ogsaa, at han i forrige Krig gjorde sig berømt ved det hæderligste og lykkeligste Forsvar af Catalonien mod Marskalkerne Augereau og Macdonald.
Lolland-Falsters Stifts-Tidende, 1823-03-07
J Saragossa er der begyndt store Befæstningsarbeider.
Lolland-Falsters Stifts-Tidende, 1823-03-07
Uagtet man i Bayonne har fornyet den befaling, at alle spanske Flygtninge skulde afgaae derfra til det Jndre, er der endnu over 400, hvoraf Fjerdedelen er Præster og Munke.
Lolland-Falsters Stifts-Tidende, 1823-03-07
Den 20de Januarii blev i Corunna Baron v. S. Petri, forhenværende Medlem af den saakaldte Apostoliske Junta i Portugal, henrettet under det Udraab: "leve Religionen, leve Kongen!"
Lolland-Falsters Stifts-Tidende, 1823-03-07
Engelland.
Lolland-Falsters Stifts-Tidende, 1823-03-07
Den 16 f. M. ankom Hertugen af S. Lorenzo til London og afsteeg hos den Kgl. spanske Gesandt. Allerede paa Landeveien spændte Folket Hestene fra Vognen og førte ham i Triumph til Gesandtens Vaaning.
Lolland-Falsters Stifts-Tidende, 1823-03-07
De engelske Krydsere under Africa have opbragt 3 franske Skibe med 779 Slaver.
Lolland-Falsters Stifts-Tidende, 1823-03-07
Statsindtægterne have i forrige Aar været omtrent 54 og Udgivterne kun omtrent 49 Millioner, saa at der haves et Overskud af næsten 5 Millioner Pd. Den 21de f.M. fremkom Skatkammerkantsleren med sit Overslag, hvorefter ventes betydelig Nedsættelse i Vindues, Huus- og flere Skatter.
Lolland-Falsters Stifts-Tidende, 1823-03-07
Paa mange Steder i Jrland have Orangisterne feiret den feilslagne Proces imod de Sammensvorne i Dublin, som de kalde en Frifindelse. Ved denne Leilighed er Lord lieutenanten paa det groveste bleven beskjæmmet. J Montmellich blev forestillet en formelig Ret over den Kgl. General Anvald, Hr. Plunket, der, som Høiforræder blev hængt in effigie.
Lolland-Falsters Stifts-Tidende, 1823-03-07
Grækerne.
Lolland-Falsters Stifts-Tidende, 1823-03-07
Fra Corfu meldes under 26de Januari, at Korinth skal ved Capitulation have overgivet sig til Grækerne. Regjeringens Sæde fra Morea er for Øjeblikket i Napoli di Romania, hvis Fæstningsværker ere satte i den bedste Forsvarstand.
Lolland-Falsters Stifts-Tidende, 1823-03-07
Tyrkiet. Ved Larissa vilde Tyrkerne legge Juul med Grækerne; men disse forstode Uret og sloge dem tilbage med blodige Pander. Fra Seres og Thessalonich meldes intet Nyt.
Lolland-Falsters Stifts-Tidende, 1823-03-07
J Smyrna hersker den største Bestyrtelse over Napoli di Romanias Fald.
Lolland-Falsters Stifts-Tidende, 1823-03-07
Østerrig. Flere store Banqueurer i Wien vil vide fra en sikker Haand, at det Wiener Hof er fuldkommen overbeviist om, at der bliver ingen Krig af i Europa, men skulde det komme dertil, da vil bemeldte Hof iagttage den strængeste Neutralitet og hverken holde med Brud eller Beiler. Jkke heller sporer man i de østerrigske Stater den mindste Foranstaltning, der kan have Hensyn til en nærforestaaende Krig.
Lolland-Falsters Stifts-Tidende, 1823-03-07
Sverrig. Rigsdagsforhandlingerne ere nu i fuld Gang; der er debatteret meget over Oberstlieutenant Hiertas Andragende om Aarsagen til den almindelige Forlegenhed. Grev C. Posse anførte som Beviis derfor, at siden sidste Rigsdag ere 87 Adelsmænd komne i den Stand, at de ikke maae tage Deel i Ridderskabets Forhandlinger, ogsaa mange Præster have maattet giøre Opbud, og hvad Jndflydelse Trangen har paa Moraliteten, sees deraf, at Forbrydernes Tal i Linkopings Lehn som 1815 var 860, var 1820 stegen til 1481.
Lolland-Falsters Stifts-Tidende, 1823-03-07
Regjeringsadvocat Hjelm i Christiania er fradømt alle fine Embeder, men har appeleret.
Lolland-Falsters Stifts-Tidende, 1823-03-07
Adskilligt. Jordrystelserne i Aleppo finde endnu af og til Sted. Perserne have, efter et ved Erzerum lidt Nederlag, trukken sig tilbage.
Lolland-Falsters Stifts-Tidende, 1823-03-07
J Bucharest har Vinteren været yderst streng. Hele Landet et bedækket med høje Sneebanker; Barometret stod bestandig fra 19 til 22 Grader; Vandene ere bundfrosne, saa at næsten alle Vandmøller maa staae stille, hvoraf lettelig kunde befrygtes Brød mangel, dersom Fyrsten ikke itide havde grebet til de kraftigste Midler imod Brødbagernes Uvæsen.
Lolland-Falsters Stifts-Tidende, 1823-03-07
J de nordamericanske Fristater har man betydelig forhøiet Tolden: 25 a 26 Proc.
Lolland-Falsters Stifts-Tidende, 1823-03-07
paa uldne og andre Vare, som man ikke meere behøver fra Europa. Overhoved mærkes alt tydeligere, hvorledes den voxne Datter sætter Moderen Stolen for Døren Til det preussiske Cavallerie skal ogsaa i dette Foraar anskaffes et ikke ubetydeligt Antal Remonte-Heste.
Lolland-Falsters Stifts-Tidende, 1823-03-07
Den 24de Januari overbragte en engelsk Fregat 400 tyrkiske Koner og Børn fra Napoli di Romania til Smyrna, hvor man var meget bestyrtset over denne Fæstnings Tab.
Lolland-Falsters Stifts-Tidende, 1823-03-07
J Hannover og Ostfriesland er det alle omreisende Skuespillertropper forbudt at give Forestillinger.
Lolland-Falsters Stifts-Tidende, 1823-03-07
Den spanske Regjering skal den 6te f.M. have meddeelt over 200 Kaperbreve.
Lolland-Falsters Stifts-Tidende, 1823-03-07
J Frankfurt er man bange for, at Sneens Optøen skal volde en Vandflod midt under Foraarsmessen.
Lolland-Falsters Stifts-Tidende, 1823-03-07
Paa Jamaica er der den 15de Decbr. faldet Snee, efterat den varme og kolde Atmosphære ved et pludseligt Vindstød fra Nordost, paa een Gang var bleven kold og tyk. Et Thermometer, som hængte 14 Fod høit, faldt i 10 Minuter 20 Grader. Det er et særdeles sjeldent Tilfælde at see Snee i Vestindien.
Lolland-Falsters Stifts-Tidende, 1823-03-07
Fra Barcelona meldes af 29 Januari, at imod al Forventning er frie Jndførsel af Korn, Meel og Riis bleven tilladt, paa Grund af, at det kunde være nyttigt at have et tilstrækkelig Forraad deraf i Tilfælde af Krigens Udbrud.
Lolland-Falsters Stifts-Tidende, 1823-03-07
J Wien har man igjen indført Julenats Messen, og endeel forhen afskaffede Helligdage, og det efter Pavens Anordning! Denne Pave er en gammel Mand.
Lolland-Falsters Stifts-Tidende, 1823-03-07
J Birmingham er bestilt 10,000 Geværer til Portugal og 40,000 til Persien.
Lolland-Falsters Stifts-Tidende, 1823-03-07
Branden i det Münchner Theater opkom i et Gaze=Bagteppe, hvorpaa den vilde Jægers Fart var afmalet, Maatte det nu tjene til Advarsel imod, at bringe sligt overtroisk Galskab i Vælten. Først Kl. 8 var Branden dampet, hvorved Soldater og Studenter hialp Brandfolkene trolig. Den hele Skade vurderes for 7 Mill. Gylden.
Lolland-Falsters Stifts-Tidende, 1823-03-07
Kongen har bestemt, at intet Skuespilhuus mere skal bygges saa nær ved Slottet. En Bygmester Baumgarten og en Prof. Simon er blandt de Beskadigede, som ialt er 20. Sneen baade paa Jord og Tage smeltede paa en stor Afstand omkring Brandstedet. Guerillas, som de offentlige Tidender nu atter bringe paa Bane, kaldes de letbevæbnede udisciplinerede Hobe, som i den forrige spansk-franske Krig for det meste tjente de spanske og engelske Armeer som Tirailleurer, men stundom ogsaa dannede egne Smaacorps. De bleve først organiserede i Portugal af Wilson. Dem havde man forstørstedelen at takke for den endelige Krigslykke i Befrielseskrigen. Nogle af deres berømteste Anførere vare Minas, Empecinado og Flere.
Lolland-Falsters Stifts-Tidende, 1823-03-07
Amsterdam, 22 Febr. Den stærke Søgning efter Colonialvarer, som fandt Sted i den sidste Uge, er for en stor Deel ophørt. Nogle Artikler ere endog faldne i Prisen. Med Kornvarer vedbliver det at være stille.
Lolland-Falsters Stifts-Tidende, 1823-03-07
Med Boghvede, Bønner og Ærter er der ingen Omsætning. Som Følge af de indløbne Efterretninger om, at Rapsæden vil lide ved det ustadige Veirlig, er denne Artikel betalt 1 Loll. dyrere igaar.
Lolland-Falsters Stifts-Tidende, 1823-03-07
Lissabon, 2 Febr. J Porto er Havnen atter aabnet, da Prisen paa Hvede er steget; al den Hvede, som er ankommet dertil i de sidste Uger, er opkjøbt.
Lolland-Falsters Stifts-Tidende, 1823-03-07
Hamborg, 25 Febr. Colonialvarer holde sig i de høiere Priser, skjøndt Omsætningen ikke meere er saa rask, som for kort Tid siden. Raae Sukkere ere især Gjenstand for Speculation, og der er afsat betydelige Partier. Hvede er steget omtrent 200 Mk., Byg er ligeledes steget.
Lolland-Falsters Stifts-Tidende, 1823-03-07
Jndenlandsk.
Lolland-Falsters Stifts-Tidende, 1823-03-07
(Af Udgiveren.) Mariboe, 7 Marti. Det sidst afholdte Marked her var yderst flant, saavel for de Sælgende som Kjøbende. Det stormede, sneede og regnede uophørligen hele Dagen gjennem. Adskillige Kjøbmænd solgte ikke engang til Vegnleien. J det øvrige gik Alt i den gamle Tour, Man spillede, dandsede, klamredes o. s. v. Et Meerskums Pibehoved, af Værdie 10 Rbd., blev stiaalen.
Lolland-Falsters Stifts-Tidende, 1823-03-07
Efter et saare skjønt Soelskinsveir havde vi atter i Nat 4 Graders Frost.
Lolland-Falsters Stifts-Tidende, 1823-03-07
Efter Jndberetning til Øvrigheden vare Priserne i Mariboe paa Korn og Fedevarer, samt Kreaturer, i afvigte Februarii Maaned, følgende: Hvede 4 Rbd. 2 Mk., Rug 3 Rbd. 1 Mk., Byg 2 Rbd. 3 Mk., Havre 1 Rbd. 5 Mk., graae Ærter 3 Rbd. 2 Mk., hvide Dito 3 Rbd. 2 Mk., Vikker, 2 Rbd. 3 Mk., Kartofler 1 Rbd. 2 Mk. Tønden, røget Flesk 8 s., fersk Dito 6 s., Kjød 5 s., Smør 1 Mk., Ost 4 s., Talg 1 Mk. Pundet; et Slagternød 22 Rbd.,et Sviin 5 a 6 Rbd., et Faar 1 Rbd. 4 Mk.; alt S. og T.